ITD ปั้นบริษัทย่อยใหม่ “เอเชี่ยน เรล” ต่อยอดงานก่อสร้างทางรถไฟ
ITD ปั้นบริษัทย่อยใหม่ "เอเชี่ยน เรล" ต่อยอดงานก่อสร้างทางรถไฟ
5 เม.ย. 2562

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า บริษัทฯ ได้มีการจัดตั้งบริษัทย่อยแห่งใหม่ คือ บริษัท เอเชี่ยน เรล จำกัด โดยบริษัทฯลงทุนในสัดส่วน ร้อยละ 99.97 ของทุนจดทะเบียนของบริษัท และจดทะเบียนวันที่ 18 มกราคม พ.ศ. 2562
โดย บริษัท เอเชี่ยน เรล จำกัด ดำเนินการประกอบกิจการออกแบบ ให้คำปรึกษา ตรวจสอบ ติดตั้ง สร้าง รับเหมาก่อสร้าง ปรับปรุง ซ่อมแซม บำรุงรักษา เสริมความมั่นคง ทางรถไฟ ระบบสื่อสารและอาณัติสัญญาณ งานสถาปัตยกรรม ระบบไฟฟ้า และเครื่องกล กล้องโทรทัศน์วงจรปิด งานโยธา ถนน สะพาน ทางลอด เขื่อน อุโมงค์ ท่าเรือ อาคาร โรงงาน
รวมทั้งงานก่อสร้างอย่างอื่นทุกชนิด งานโยธาทุกประเภท งานเชื่อมรางรถไฟและทดสอบรอยเชื่อมรางรถไฟ และการซ่อมบำรุง ปรับปรุงเครื่องจักร เครื่องยนต์ เครื่องมือกล ยานพาหนะ เพื่อสนับสนุนการดำเนินงานของบริษัทฯในงานด้านงานก่อสร้างทางรถไฟ ประกอบกิจการธุรกิจทุกชนิดเกี่ยวกับเครื่องยึดเหนี่ยวรางรถไฟ หมอนรางรถไฟ และประแจทางเหล็กรถไฟ
ทั้งนี้ รายชื่อกรรมการ มี 4 ราย ได้แก่ นางนิจพร จรณะจิตต์ , นายเปรมชัย กรรณสูต, นายธวัชชัย สุทธิประภา และ นายพิพัฒน์ โลราช
 